148. löggjafarþing 2017–2018.

Þingskjal 904 — 567. mál.

Fyrirspurn

til forsætisráðherra um notkun stjórnvalda
og ríkisstofnana á samfélagsmiðlum.

Frá Helga Hrafni Gunnarssyni.

1.	Hvaða reglur gilda um notkun stjórnvalda og ríkisstofnana á samfélagsmiðlum og um umræður sem þar fara fram?

2.	Hvaða skylda hvílir á stjórnvöldum og ríkisstofnunum til að meðhöndla og svara erind
um borgara sem berast gegnum samfélagsmiðla, ýmist með einkaskilaboðum eða á svæði sem almenningur hefur aðgang að?

3.	Hvaða rétt hafa almennir borgarar til að tjá sig á opnum samfélagsmiðlasvæðum stjórn
valda og ríkisstofnana? Er stjórnvöldum og ríkisstofnunum heimilt að meina einstökum netnotendum að tjá sig á slíkum samfélagsmiðlasvæðum með því að eyða ummælum þeirra eða með því að útiloka þá (e. block)?

Skriflegt svar óskast.